वाहन लूट गिरोह के तीन आरोपी गिरफ्तार, लूटी गई कार बरामद
गुड़गांव | सोमवारदेर रात गुड़गांव पुलिस ने वाहन लूट गिरोह के तीन आरोपियों को गिरफ्तार कर लिया। पुलिस ने आरोपियों के कब्जे से लूटी गई कार को बरामद कर लिया है। पुलिस ने आरोपियों को मंगलवार कोर्ट में पेश करके दो दिन की रिमांड पर लिया है।
महेंद्रगढ़ के नारनौल निवासी अजय कुमार से सेक्टर-40 थाने में शिकायत दर्ज कराई थी कि वह कार को उबर कंपनी लगाकर लगाकर चलाते हैं। रविवार की रात 12.30 बजे सेक्टर-31 सीएनजी स्टेशन पर सीएनजी भरवाने के लिए गया था। वहां पर तीन युवकों ने उसके पास आए और बोले कि धारूहेड़ा जाना है। तीनों की कार में बैठ गए। कुछ दूर जाने के बाद एक युवक ने उसे ड्राइवर की सीट से हटा दिया और कार को कब्जे में लिया। उसे कुछ दूरी पर कार से नीचे उतार करके मोबाइल, नकदी और कार लूटकर फरार हो गए। पुलिस ने कार लूट का केस दर्ज करके आरोपियों की तलाश में जुट गई। पुलिस ने इस मामले में सोमवार देर रात तीन लोगों को गिरफ्तार को झज्जर के गांव दादरी से गिरफ्तार कर लिया। आरोपियों की पहचान शम्मी निवासी खावासपुर फर्रुखनगर गुड़गांव, दीपक निवासी रेडुवा झज्जर, दिनेश निवासी जमालपुर बिलासपुर गुड़गांव के रूप में पहचान हुई। पुलिस ने आरोपियों के कब्जे से लूटी गई कार को बरामद कर लिया है। पुलिस ने मंगलवार को तीनों को कोर्ट में पेश करके 2 दिन की रिमांड पर लिया है। पुलिस प्रवक्ता ने कहा कि आरोपियों को गिरफ्तारी करने में लूटी गई कार में जीपीएस प्रणाली सिस्टम लगा था, जो उन तक पहुंचने में सहायक साबित हुआ।
गुड़गांव. पुलिसद्वारा गिरफ्तार लूट करने के आरोपी।
bho_Deva hin_Deva hin_Deva bho_Deva